paragraph_text: Fraza iz naslova je uzeta iz tadašnjih BBC-jevih informativnih emisija u kojima bi voditelj sljedeći prilog najavio kao nešto sasvim drugačije od prethodnoga, čak i kad razlika stvarno ne bi bila toliko velika. Pythoni su frazu preuzeli kako bi lakše povezivali svoje skečeve, a njezinu su upotrebu doveli do apsurda: voditelj u bizarnim situacijama izgovara najave poput: "A sada nešto sasvim drugačije – čovjek s magnetofonom u nosu!". Film se, unatoč naslovu, sastoji isključivo od već viđenih skečeva iz Letećeg cirkusa, često povezanih animacijama Terryja Gilliama. Neki od njih su: